04/04/2011 | Administración LocalConsorcios
Consorcio As Mariñas
Convocatoria de probas selectivas para prover polo procedemento de concurso-oposición tres prazas de dous (2) asesores/as xurídicos/as e un/unha (1) auxiliar administrativo/a

Por resolución da Presidencia do Consorcio “As Mariñas”, de data 18 de marzo de 2011, convócanse probas selectivas para prover polo procedemento de concurso-oposición tres prazas de DOUS (2) ASESORES/AS XURÍDICOS/AS E UN/UNHA (1) AUXILIAR ADMINISTRATIVO, segundo as bases aprobadas pola presidencia con data do 21 de marzo de 2011, que a continuación se transcriben: BASES XERAIS E ESPECÍFICAS PARA A CONTRATACIÓN, POR CONCURSO-OPOSICIÓN, DOS SEGUINTES POSTOS DE TRABALLO: · DOUS (2) ASESORES/AS XURÍDICOS/AS POR ONCE MESES E MEDIO · UN/UNHA (1) AUXILIAR ADMINISTRATIVO POR DOCE MESES PRIMEIRA.– OBXECTO DA CONVOCATORIA. É obxecto da presente convocatoria a selección, por concurso-oposición, de tres traballadores/as para cubrir os postos de: DOUS (2) ASESORES/AS XURÍDICOS/AS, E UN/UNHA (1) AUXILIAR ADMINISTRATIVO, en réxime de contratación laboral temporal (modalidade contractual de obra ou servizo determinado), coa finalidade de desenvolver as funcións correspondentes a cada un dos postos, dentro do Plan Coordinador de Servizos Sociais do Consorcio As Mariñas. A presente contratación estará supeditada a existencia de financiación da Excma. Deputación Provincial a través da subvención nominativa aprobada nas súas bases de execución para o exercicio 2011. SEGUNDA.- REQUISITOS DOS/DAS ASPIRANTES. Para participar na selección, os/as aspirantes terán que reunilos seguintes requisitos:  Ter cumpridos os dezaoito anos de idade, e non ter alcanzada a idade legal da xubilación.  Ser español/a ou nacional de calquera dos Estados membros da Unión Europea, ou dalgún país que subscribise tratado internacional nos termos establecidos na Disposición Adicional Única da Lei 17/1993, do 23 de Setembro.  Non padecer enfermidade nin limitación física ou psíquica que sexa incompatible co desempeño das correspondentes funcións.  Non ter sido separado, mediante expediente disciplinario, do servizo de calquera das Administracións Públicas, nin atoparse inhabilitado para o desempeño das funcións públicas.  Estar en posesión do título requirido, ou en condicións de obtelo na data do peche do prazo de presentación de instancias. así como a formación que se indica a continuación. No caso de titulacións obtidas no estranxeiro deberán posuír o documento que acredite fidedignamente a súa homologación. Tódolos requisitos enumerados nesta base deberán posuírse no día de finalización do prazo de presentación de solicitudes e mantelos durante o período de contratación. TERCEIRA.- FUNCIÓNS DOS POSTOS. As funcións a desempeñar serán as que se especifican a continuación:  Asesoría xurídica das persoas beneficiarias dos programas que desenvolve o Plan Coordinador de Servizos Sociais e que o requiran para o seu proceso de inserción social.  Asesorar e apoiar as intervencións do persoal técnico do Plan Coordinador de Servizos Sociais cando sexa requirido.  Xestionar e tramitar os procedementos que se deriven de intervencións profesionais no ámbito de actuación do Plan Coordinador de Servizos Sociais.  Impartir formación de nova normativa ou de procesos de reciclaxe e actualización profesional do persoal técnico do Plan Coordinador de Servizos Sociais segundo as necesidades do mesmo.  Controlar e realizar no seu caso, o seguimento, arquivo, e rexistro de expedientes, documentación, lexislación, etc.  Actualización das bases de datos existentes.  Manexar terminais, tratamento de textos, follas de calculo, etc.  Solicitude de orzamentos para actividades que precisen subministración e/ou contratación.  Colaboración na obtención e achega de datos e informes, propostas, expedientes, traballos varios, etc.  Atención telefónica, da correspondencia, avisos,. así coma outros apoios de carácter administrativo.  Aquelas outras que se lle encomenden e que teñan relación co seu perfil profesional. CUARTA.- XORNADA DE TRABALLO A xornada de traballo será de 37,5 horas semanais, realizadas en xornada de mañá, podéndose modificar en calquera momento en función das necesidades do servizo. QUINTA.- PRESENTACIÓN DE SOLICITUDES. As persoas que desexen tomar parte nestas probas selectivas terán que facelo constar mediante instancia, segundo modelo que se facilitará na sede do Consorcio As Mariñas, situada no lugar de Bos, naves O Carballal, n.º 4. Guísamo, Bergondo (A Coruña), ou ben poderase descargar da súa páxina web (www.consorcioam.org), sinalando claramente a praza ou prazas ás que aspire. Coa instancia achegarase a seguinte documentación:  Fotocopia do DNI.  Fotocopia compulsada da titulación esixida ó posto optado.  Currículo vital organizado segundo os méritos que se valoran.  Informe de vida laboral emitido pola Tesourería Xeral da Seguridade Social ou certificados de empresa, orixinais ou compulsados.  Fotocopia compulsada dos certificados acreditativos dos cursos realizados con indicación do número de horas.  Fotocopia compulsada de calquera outro mérito que se alegue.  Declaración expresa de posuír permiso de condución e dispoñibilidade de vehículo para desprazamentos. A presentación de solicitudes farase no Rexistro Xeral do Consorcio “As Mariñas”, situado na súa sede social, Lugar de Bos, naves “O Carballal nº 4, Guísamo – Bergondo, en horario de 9 a 14 h. de luns a venres, ou na forma establecida no artigo 38.º da Lei de Réxime Xurídico das Administracións Públicas e do Procedemento Administrativo Común, no prazo de dez días naturais contados dende o seguinte ó da publicación do anuncio da convocatoria no Boletín Oficial da Provincia de A Coruña. A instancia estará dirixida ó Sr. Presidente do Consorcio “As Mariñas”. As persoas candidatas que presenten instancias na forma establecida no precitado artigo 38.º terán que comunicar, inexorablemente, este feito VÍA FAX (981 784 721) dirixido ó Sr. Presidente do Consorcio “As Mariñas”, dentro de prazo de presentación de instancias, no que se exporá con claridade o nome do aspirante, así como a entidade administrativa na que se depositou a documentación. Os erros de feito que puidesen advertirse poderán emendarse en calquera momento, de oficio ou a petición da persoa interesada, con anterioridade o remate do prazo de presentación de instancias. SEXTA.- ADMISIÓN DE ASPIRANTES Rematado o prazo de presentación de solicitudes, por resolución da Presidencia do Consorcio aprobaranse as listas provisionais de admitidos e excluídos no proceso selectivo, que se publicarán no taboleiro de anuncios da sede do Consorcio As Mariñas, coa indicación das causas de exclusión, no seu caso. Na lista constará o nome, apelidos e número de DNI, así como as causas de exclusión, no seu caso. Os/as aspirantes excluídos/as disporán dun prazo de cinco días naturais contados a partir do seguinte ó da publicación da lista provisional, para poder emendar, se é o caso, o defecto que motivase a exclusión. Con tal efecto a estimación ou desestimación de ditas peticións de corrección entenderase implícita na resolución pola que se publique a lista definitiva. Unha vez transcorrido este prazo, se é o caso, o Presidente do Consorcio ditará resolución pola que se aproba a lista definitiva de persoas aspirantes admitidas e excluídas que se exporá no taboleiro de anuncios da sede do Consorcio As Mariñas. Nesta lista indicarase o lugar, día e hora no que se celebrarán as probas selectivas. O feito de figurar na relación de admitidos/as non prexulga que se lles recoñeza ás persoas interesadas a posesión dos requisitos esixidos no procedemento que se convoca mediante a mencionada resolución. Cando da documentación que se ten que presentar, no caso de superar o procedemento selectivo, se desprenda que non posúe algún dos requisitos, as persoas interesadas decaerán en tódolos dereitos que puideran derivarse da participación neste procedemento. Na acta da derradeira sesión, incluirase unha lista ordenada por puntuacións das persoas aspirantes que, tendo superado o proceso selectivo se fose o caso, non foran incluídos na lista proposta de contratación, co fin de poder, se así se estima, empregarse en supostos de substitucións, ampliación ou vacantes dalgún posto ofertado. SÉTIMA.- COMISIÓN DE AVALIACIÓN A Comisión de Avaliación estará constituída polas seguintes persoas, actuando tódolos membros con voz e voto, exceptuando a secretaría que actuará con voz pero sen voto: PRESIDENCIA: D. Antonio Roncero Corrochano, Xerente do Consorcio As Mariñas, ou persoa en quen delegue. VOCAIS: * D. Domingo A. Bayo Rodríguez, Director do Plan Coordinador de Servizos Sociais do Consorcio As Mariñas, ou persoa en quen delegue. * Dª Andreea Ramona Harinero Lopez de Ahumada, responsable do departamento de Comunicación e Proxectos do Consorcio As Mariñas ou persoa en quen delegue. * D. Mateo Juan Texenery Enrici Inestrosa, Xestor Económico do Consorcio As Mariñas ou persoa en quen delegue. * Dª Berta Carmen Arselina Duat Aldamiz Echevarria, responsable do departamento de Medio Ambiente do Consorcio As Mariñas ou persoa en quen delegue. SECRETARÍA: Dª Beatriz Oveja Villafañe, Secretaria Interventora accidental do Consorcio As Mariñas, ou persoa en quen delegue. Para a válida constitución da Comisión de Avaliación, ós efectos de celebración de sesións, deliberación e toma de acordos, requirirase a presenza da Presidencia e da Secretaría ou, se é o caso, de quen os substitúan, e a metade ó menos dos/das vocais, titulares ou suplentes. O procedemento de actuación da comisión axustarase en todo momento ó disposto na Lei de Réxime Xurídico das Administracións Públicas e do Procedemento Administrativo Común. A efectos de comunicacións e incidencias, a Comisión de Avaliación disporá dunha persoa na sede do Consorcio, membro ou non da Comisión de Avaliación, que atenderá cantas cuestións sexan plantexadas en relación con este proceso. OITAVA.- DESENVOLVEMENTO DO PROCESO SELECTIVO O proceso selectivo constará das seguintes fases: A. PROBA ESCRITA: Se cualificará de 0 a 10 puntos. Proba de coñecemento tipo test de 30 preguntas triopcionais cunha soa resposta correcta, dos contidos do temario incluído como Anexo desta convocatoria e cunha duración máxima de 30 minutos. Terá carácter eliminatorio e superará este exercicio quen obteña polo menos cinco puntos, sendo a máxima puntuación de 10 puntos. A puntuación deste exercicio calcularase do seguinte xeito: puntuación test=nº de acertos – [nº de erros / (nº opcións pregunta – 1)]. A puntuación do test calcularase en función desta puntuación = (puntuación test x puntuación máxima da proba) / nº preguntas. B. VALORACIÓN DE MÉRITOS: Se cualificará de 0 a 7 puntos. Terase en conta, ós efectos de cómputo, os méritos aportados por cada persoa candidata, sempre que tivese superada a proba escrita. A valoración de méritos, para cada un dos postos ofertados, será a seguinte: 1. EXPERIENCIA PROFESIONAL:  Por cada mes de traballo remunerado e acreditado como asesor/a xurídico/a ou similar en calquera Administración Pública: 0,2 puntos por mes, ata un máximo de 3 puntos.  Por cada mes de traballo remunerado e acreditado como asesor/a xurídico/a ou similar en entidades non públicas ou ben acreditar o exercicio libre da profesión: 0,1 puntos por mes, ata un máximo de 1 punto.2. FORMACIÓN:  Por cursos de formación ou perfeccionamento que garden relación directa coas funcións do posto de traballo ofertado de 20 ou mais horas: 0,20 puntos por curso, ata un máximo de 2 puntos.  Por cursos de iniciación ou perfeccionamento da lingua galega ou validación: 0,50 puntos por curso, ata un máximo de 1 punto.1. EXPERIENCIA PROFESIONAL:  Por cada mes de traballo remunerado e acreditado como auxiliar administrativo ou similar en calquera Administración Pública: 0,2 puntos por mes, ata un máximo de 3 puntos.  Por cada mes de traballo remunerado e acreditado como auxiliar administrativo ou similar en entidades non públicas: 0,1 puntos por mes, ata un máximo de 1 punto.2. FORMACIÓN:  Por cursos de formación ou perfeccionamento que garden relación directa coas funcións do posto de traballo ofertado de 20 ou mais horas: 0,20 puntos por curso, ata un máximo de 2 puntos.  Por cursos de iniciación ou perfeccionamento da lingua galega ou validación: 0,50 puntos por curso, ata un máximo de 1 punto. C. ENTREVISTA: Se cualificará ata un máximo de 3 puntos. Aquelas persoas que superasen a proba escrita pasarán á entrevista curricular que versará sobre os contidos do temario e adecuados ás características concretas do posto de traballo ofertado, acorde co previsto na convocatoria, podendo estenderse á comprobación e cualificación dos méritos alegados. A puntuación final do proceso estará determinada pola suma total das puntuacións obtidas na proba escrita, na valoración de méritos e na entrevista. A Comisión de Avaliación enviará a lista de aspirantes coa puntuación total obtida no proceso selectivo ó Sr. Presidente do Consorcio “As Mariñas”. NOVENA.- RESOLUCIÓN DO PROCESO. A suma das puntuacións das dúas fases do proceso será a que se terá en conta para a valoración final, da que se obterán as persoas a contratar. O resto das persoas aspirantes pasarán a formar parte dunha lista ordenada por puntuacións que se empregará, no seu caso, en supostos de substitucións ou vacantes do posto ofertado. En Bergondo a 21 de marzo de 2011 O PRESIDENTE DO CONSORCIO ALBA ALEJANDRA BEN TAHER BRIAS 1. Consorcio As Mariñas. Estatutos e organización.2. Estrutura socioeconómica do Consorcio As Mariñas.3. O Plan Coordinador de Servizos Sociais do Consorcio As Mariñas.4. Proxectos en materia de inserción sociolaboral, formación e promoción económica do Consorcio As Mariñas.5. Marco legal dos servizos sociais. A Lei Galega de Servizos Sociais.6. Sistema público de servizos socias galego: definición, áreas específicas e equipamentos. Competencias das diferentes administracións respecto ós servizos sociais.7. Normativa xeral de estranxeiría. Especial referencia á lei e ó regulamento.8. Réxime dos cidadáns da Unión Europea.9. A incapacitación civil. A intervención municipal nos procesos de complemento da capacidade das persoas.10. Adopción de medidas en relación coas rupturas de convivencia no ámbito familiar.11. Concepto de traballador e condicións básicas de traballo. Xornada e salario. Rescisión de contratos, despido e extinción de contratos. Incapacidades laborais.12. Procedemento de reclamación en materia laboral.13. Principios de procedemento administrativo. O acto administrativo: características e silencio administrativo.14. A responsabilidade patrimonial da Administración.1. O Consorcio As Mariñas. Estatutos e organización.2. Estrutura socioeconómica do Consorcio As Mariñas, territorio e poboación.3. As Administracións Públicas. Concepto e características.4. O acto administrativo. Concepto. Validez e eficacia dos actos administrativos: notificación e publicación.5. O procedemento administrativo. Os dereitos dos cidadáns no procedemento. O tempo no procedemento.6. O municipio. A poboación. Dereitos e deberes dos veciños.7. Fontes do Dereito Administrativo. A potestade regulamentaria na esfera local. Ordenanzas, Regulamentos e Bandos.8. Rexistro de entrada e saída de documentos. Arquivo. Comunicacións.9. Revisión dos actos administrativos. Revisión de oficio. Recursos administrativos.10. A responsabilidade da Administración Pública. Responsabilidade patrimonial. A responsabilidade das autoridades e persoal ao servizo das Administracións Públicas.11. Contratación administrativa. Réxime xurídico. Elementos dos contratos. Suxeitos, obxecto e causa dos contratos. Clases de contratos. Os contratos menores.12. Coñecementos do sistema operativo Windows (XP, Vista, 7.). Coñecementos de Microsoft Office (2002, 2003, 2007.) En Bergondo a 21 de marzo de 2011 O PRESIDENTE DO CONSORCIO ALBA ALEJANDRA BEN TAHER BRIAS